system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pZsigmond Móricz?
assistant
Zsigmond Móricz () a fost un scriitor maghiar, renumit prin proza sa realistă, influențată mai ales la început de curentul naturalist.

A fost exponentul cel mai de seamă al naturalismului maghiar.
Opera sa reprezintă, în tonuri dure, directe, lumea satului și a târgoveților din micile așezări, în goana după înavuțire, acută analiză în scopul unei reînnoiri sociale.

În romanele și nuvelele sale, Móricz a descris cu o adânc simț psihologic lumea țăranilor, a păturii mijlocii și a micii nobilimi de la sat și din orășelele ungare, zbuciumată de conflicte și furtunoase crize sufletești. Opera sa a reprezentat un moment de cotitură semnificativă în evoluția literaturii maghiare.

A fost redactor și colaborator la periodicele Az újság și Nyugat și fondator al revistei Kelet népe.

Biografie 
În 1879, la Tiszacsécse se naște, la sfârșitul lunii iunie Móricz Zsigmond, fiul lui Móricz Bálint și al Elisabetei Pallagi. Familia Móricz ruinată, se mută în 1885 la Prügz. Móricz Zsigmond este înscris în 1890 la colegiul din Debrețin (Debrecen). Își continuă studiile la Sárospatak, în 1893, unde se mută familia sa. Se înscrie în 1899 la Facultatea de Teologie din Debrețin. Publică în Debreceni Ellenőr primul său articol, un studiu despre Arthur Schopenhauer.
În 1900, pleacă la Budapesta, unde își continuă activitatea ziaristică.
Din 1902 este profesor la gimnaziul din Kisújszállás. Începând cu 1903 colaborează la ziarul de curând înființat, Az újság (Ziarul).

Scrieri 
 1908: Șapte creițari, nuvelă
 1909: Sári biró (Notarul Sári);
 1910: Sárarany (Aur din noroi, roman);
 1911: Az isten háta mögött (Un târg uitat de Dumnezeu); Orfanele, romane
 1920: Légy jó mindhalálig (Fii bun până la moarte);
 1923: O turmă, un păstor, colecție de povestiri
 1932: A boldog ember (Un om fericit);
 1922/1935: Erdély ("Transilvania"), trilogie, considerată încoronarea creației sale;
 1926: Până în zori, roman
 1927: Accident, colecție de povestiri
 1928: Chef boieresc, roman
 1930: Fierbe vinul (Forr a bor); Rubedeniile și Prânzul, 3 romane
 1933: Să te saturi odată, nuvele
 1933: Nevasta obiectează, roman
 1934: Mai bine acasă, roman în lucru
 1936: Cal trist, colecție de povestiri
 1936: Haiducul își joaca murgul, roman
 1938:  Életem regénye (Romanul vieții mele).
 1940: Árvácska (Orfana) roman pentru copii

 Pasărea cerului
 Cel din urmă haiduc, colecție de povestiri

Note

Bibliografie 
 Danțiș, Gabriela - Scriitori străini. Mic dicționar, Editura Științifică și Enciclopedică, București.

Scriitori maghiari
Nașteri în 1879Decese în 1942